gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4395, del 09-12-2002 (2002/13406)

RESOLUCIÓ de 29 de novembre de 2002, de la Universitat d'Alacant, per la qual es nomena professor titular d'universitat DF02458, en l'àrea de coneixement d'Economia Aplicada, Manuel Fuentes Levia.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/13683


Organisme emissor
:   Universitat d'Alacant

Tipus de document
:   Resolució

RESOLUCIÓ de 29 de novembre de 2002, de la Universitat d'Alacant, per la qual es nomena professor titular d'universitat DF02458, en l'àrea de coneixement d'Economia Aplicada, Manuel Fuentes Levia. [2002/X13331]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'esta Universitat d'Alacant de 22 de novembre de 2001 (BOE de 8 de desembre de 2001), nomena professor titular d'universitat DF02458, en l'àrea de coneixement d'Economia Aplicada, Departament d'Economia Aplicada i Política Econòmica, Manuel Fuentes Levia.
Diari Oficial de la Generalitat Valenciana


Sumari del DOGV 4201, del 01-03-2002 (2002/1822)

Informació pública de l'acabament dels efectes de la suspensió de llicències urbanístiques relatives a la instal·lació d'antenes de telecomunicacions en tot el terme municipal.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4201

Data del DOGV
:   01-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1822


Organisme emissor
:   Ajuntament de Canals

Tipus de document
:   Anunci

Informació pública de l'acabament dels efectes de la suspensió de llicències urbanístiques relatives a la instal·lació d'antenes de telecomunicacions en tot el terme municipal. [2002/A1822]
  
El Ple de l'Ajuntament, en la sessió del dia 28 de desembre de 2001, va acordar aprovar l'alçament de la suspensió cautelar de l'atorgament de llicències urbanístiques que tinguen per objecte la instal·lació d'estacions de telefonia mòbil i anàlogues en la totalitat del terme municipal, acordat mitjançant l'Acord del Ple de data 27 d'abril de 2001 i publicat en el Diari Oficial de la Generalitat Valenciana de data 14 de juny de 2001.
  
Cosa que, per a complir el que preceptua l'article 57.a de la Llei autonòmica valenciana 6/1994, de 15 de novembre, Reguladora de l'Activitat Urbanística, es fa pública a fi que se'n prenga coneixement i als efectes oportuns.
  
L'expedient que s'hi ha instruït està a disposició de les persones i entitats que puguen tenir algun interés en l'assumpte, perquè puguen consultar-lo i examinar-lo, al Servei d'Urbanisme d'aquest Ajuntament, en dies i hores hàbils d'oficina.
  
Contra l'acord adés transcrit, les persones i entitats interessades podran interposar:
  
a) Amb caràcter potestatiu, un recurs de reposició davant del Ple d'aquest Ajuntament en el termini d'un mes, comptador des de l'endemà de la data de publicació d'aquest edicte en el Diari Oficial de la Generalitat Valenciana. Si transcorre un mes des de l'endemà de la interposició del recurs de reposició sense que es dicte una resolució expressa, s'entendrà desestimat i es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptador des de l'endemà de la data de publicació d'aquest edicte en el Diari Oficial de la Generalitat Valenciana.
  
Tot això sense perjudici que puguen interposar qualsevol altre recurs administratiu o jurisdiccional.
Diari Oficial de la Generalitat Valenciana


Sumari del DOGV 4207, del 11-03-2002 (2002/2209)

Ressenya de l'Acord de la Comissió Territorial d'Urbanisme de 31 d'octubre de 2001, pel qual es declara definitivament aprovat el pla de reforma interior de millora amb homologació, àrea del carrer del Cid, de Novelda.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4207

Data del DOGV
:   11-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2209


Data del document
:   31-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Novelda
    * pla d'urbanisme

Ressenya de l'Acord de la Comissió Territorial d'Urbanisme de 31 d'octubre de 2001, pel qual es declara definitivament aprovat el pla de reforma interior de millora amb homologació, àrea del carrer del Cid, de Novelda. [2002/A2209]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'acord de la Comissió Territorial d'Urbanisme d'Alacant, publicat junt amb les normes urbanístiques aprovades en el Butlletí Oficial de la Província d'Alacant número 8, de 10 de gener de 2002.
  
- Expedient 266/2001. Novelda: pla de reforma interior de millora amb homologació, àrea del carrer del Cid.
Diari Oficial de la Generalitat Valenciana


Sumari del DOGV 4198, del 26-02-2002 (2002/1878)

RESOLUCIÓ de 19 de febrer de 2002, de la Conselleria d'Agricultura, Pesca i Alimentació, per la qual se seleccionen plans de desenvolupament rural en el marc de la iniciativa comunitària Leader Plus.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4198

Data del DOGV
:   26-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1878


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 19 de febrer de 2002, de la Conselleria d'Agricultura, Pesca i Alimentació, per la qual se seleccionen plans de desenvolupament rural en el marc de la iniciativa comunitària Leader Plus. [2002/X1878]
  
D'acord amb l'Ordre de 2 de novembre de 2001, de la Conselleria d'Agricultura, Pesca i Alimentació, per la qual es regula la convocatòria de presentació i selecció de plans de desenvolupament rural en l'àmbit territorial de la Comunitat Valenciana, en el marc de la iniciativa comunitària Leader Plus, a proposta del comité de selecció previst en l'article sisé d'aquesta, es resol la convocatòria a favor dels candidats següents:
  
- Grup d'acció local Rincón de Ademuz
  
- Asociación para Desarrollo Integral de la Comarca Els Ports/Maestrat ?PORTMADER-
  
- Grup d'acció local La Serranía de Valencia
  
- Associació Macizo del Caroig
  
- Grup d'acció local Alto Palancia-Alto Mijares
  
- Grup d'acció local Valle de Ayora-Cofrentes
  
- Centro de Desarrollo Rural Aitana
  
- Grup d'acció local Tierras del Interior
  
Així mateix, es resol no seleccionar els candidats següents per l'aplicació de les disposicions de l'últim paràgraf de l'annex V de l'ordre de convocatòria, ja que no han obtingut almenys 50 punts en cadascun dels tres blocs del barem:
  
- Associació per a la Promoció Econòmica de la Safor: Associació per al Desenvolupament Integral de la Ribera Alta-Nord, ADINORD
  
- Associació Valle Altiplano
  
- Grup d'acció local Ports-Maestrat
  
- Medio Vinalopó Desarrollo Rural-MEDIVER
  
- VEBADER- Vega Baja Desarrollo Rural
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes, o directament un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, ambdós termini comptadors des de l'endemà de la publicació d'aquesta resolució, d'acord amb les disposicions dels articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i amb els articles 10, 14 i 46 de la Llei reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 4233, del 22-04-2002 (2002/3849)

Concurs número 03/2002. Servici de programació i col·laboració informàtica.
---------------------------------------------------------------------------

### Dades del document

Número de DOGV
:   4233

Data del DOGV
:   22-04-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/3849


Data del document
:   09-04-2002

Organisme emissor
:   Conselleria de Cultura i Educació

Tipus de document
:   Concurs

Anàlisi jurídica

 Descriptors 

:   * contracte de serveis
    * informàtica

Concurs número 03/2002. Servici de programació i col·laboració informàtica. [2002/3849]
  
1. Entitat adjudicadora: Conselleria de Cultura i Educació.
  
Dependència que tramita: Direcció General de Centres Docents. Expedient: 03/2002.
  
2. Objecte del contracte: Servici de programació i col·laboració informàtica (CPV 72200000-7).
  
Termini d'execució: des de la formalització del contracte fins el 31 d'agost de 2004.
  
3. Tramitació: ordinària. Procediment: obert. Forma: concurs.
  
4. Pressupost total de licitació: 360.607,26 euros.
  
5. Garantia provisional: 7.212,15 euros.
  
6. Obtenció de documentació: Conselleria de Cultura i Educació, Direcció General de Centres Docents (Escala 3, 2on. pis, porta C, despatx contractació), avinguda de Campanar, 32, València, CP 46637. Informació: telèfon 545661030.
  
7. Requisits específics del contractista: Classificació en el grup III, el subgrup 3 i la categoria B.
  
8. Presentació d'ofertes: en un termini que conclourà el dia 7 de juny de 2002. Documentació que cal presentar: l'exigida en el plec de clàusules administratives particulars. Lloc de presentació: el Registre de la referida Conselleria de Cultura i Educació. Termini durant el qual el licitador estarà obligat a mantenir la seua oferta: tres mesos des de l'obertura de les proposicions.
  
9. Obertura de les ofertes: a les dependències de la Direcció General de Centres Docents, en la seu de l'esmentada Conselleria de Cultura i Educació, a les 12 hores del dia 27 de juny de 2002.
  
10. Despeses dels anuncis: seran a càrrec de l'adjudicatari.
  
11. Data d'enviament de l'anunci al DOCE: 12 d'abril de 2002.
Diari Oficial de la Generalitat Valenciana


Sumari del DOGV 4388, del 28-11-2002 (2002/12298)

Ressenya de l'Acord de la Comissió Territorial d'Urbanisme, de data 25 de juliol de 2002, pel qual es declara definitivament aprovat el Pla General de Vall de Ebo.
-------------------------------------------------------------------------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12026


Data del document
:   25-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vall d'Ebo, la
    * pla d'urbanisme

Ressenya de l'Acord de la Comissió Territorial d'Urbanisme, de data 25 de juliol de 2002, pel qual es declara definitivament aprovat el Pla General de Vall de Ebo. [2002/X12673]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant, publicada junt amb les normes urbanístiques, aprovada en el Butlletí Oficial de la Província d'Alacant número 256, del dia 8 de novembre de 2002.
  
Exp. 253/02. Vall de Ebo. Pla General.
Diari Oficial de la Generalitat Valenciana


Sumari del DOGV 4349, del 03-10-2002 (2002/10399)

RESOLUCIÓ de 18 de setembre de 2002, de la Conselleria de Sanitat, per la qual aprova la llista definitiva de persones admeses i excloses a la realització de les proves dels processos extraordinaris de consolidació d'ocupació per a la selecció i provisió de places de facultatiu especialista d'àrea convocats per les ordes de 7 de març de 2002 publicades en el Diari Oficial de la Generalitat Valenciana núm. 4.216, de 25.03.2002; núm. 4.217, de 26.03.02, i núm. 4.219, de 02.04.2002.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4349

Data del DOGV
:   03-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10016


Organisme emissor
:   Conselleria de Sanitat

Tipus de document
:   Resolució

RESOLUCIÓ de 18 de setembre de 2002, de la Conselleria de Sanitat, per la qual aprova la llista definitiva de persones admeses i excloses a la realització de les proves dels processos extraordinaris de consolidació d'ocupació per a la selecció i provisió de places de facultatiu especialista d'àrea convocats per les ordes de 7 de març de 2002 publicades en el Diari Oficial de la Generalitat Valenciana núm. 4.216, de 25.03.2002; núm. 4.217, de 26.03.02, i núm. 4.219, de 02.04.2002. [2002/X10445]
  
Segons que establix la base cinquena de les convocatòries esmentades en l'encapçalament, s'aprova la llista definitiva de persones admeses i excloses a la realització de les proves dels processos extraordinaris de consolidació d'ocupació per a la selecció i provisió de places de facultatiu especialista d'àrea convocats per les ordes de 7 de març de 2002, d'esta Conselleria de Sanitat, publicades en el Diari Oficial de la Generalitat Valenciana núm. 4.216, de 25.03.2002; núm. 4.217, de 26.03.2002, i núm. 4.219, de 02.04.2002.
  
València, 18 de setembre de 2002.- El conseller, p.d., el director general per als Recursos Humans (Orde de 18 de febrer de 2000, DOGV d'1.03.2000): José Cano Pascual.
Diari Oficial de la Generalitat Valenciana


Sumari del DOGV 4160, del 03-01-2002 (2001/12888)

Ressenya de l'Acord de la Comissió Territorial d'Urbanisme, de 4 d'octubre de 2001, pel qual es declara definitivament aprovada la Modificació núm. 1 del Pla General d'Ordenació Urbana de Montroy.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4160

Data del DOGV
:   03-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12512


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Montroi
    * pla d'urbanisme

Ressenya de l'Acord de la Comissió Territorial d'Urbanisme, de 4 d'octubre de 2001, pel qual es declara definitivament aprovada la Modificació núm. 1 del Pla General d'Ordenació Urbana de Montroy. [2001/S12268]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme, de 4 d'octubre de 2001, i publicada juntament amb les normes urbanístiques aprovades en el Butlletí Oficial de la Província de València número 271 de 14 de novembre de 2001.
  
- Expedient: 37431961
Diari Oficial de la Generalitat Valenciana


Sumari del DOGV 4228, del 15-04-2002 (2002/3294)

Informació pública del programa per al desenvolupament de l'actuació integrada sector Y-1 del Pla General Municipal d'Ordenació Urbana d'Orihuela.
--------------------------------------------------------------------------------------------------------------------------------------------------

### Dades del document

Número de DOGV
:   4228

Data del DOGV
:   15-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3294


Organisme emissor
:   Ajuntament d'Orihuela

Tipus de document
:   Anunci

Informació pública del programa per al desenvolupament de l'actuació integrada sector Y-1 del Pla General Municipal d'Ordenació Urbana d'Orihuela. [2002/S3294]
  
Montepiedra, SA, ha presentat a l'Ajuntament el programa urbanístic per al desenvolupament de l'actuació integrada sector Y-1 del Pla General Municipal d'Ordenació Urbana d'Orihuela.
  
L'alternativa tècnica formulada, comprén modificació de pla parcial i projecte d'urbanització.
  
De conformitat amb el que estableix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies comptadors a partir de l'endemà de la publicació d'aquest anunci.
  
Durant la informació pública la documentació tècnica presentada estarà exposada en el Departament d'Urbanisme de l'Ajuntament i s'admetran al·legacions i propostes tècniques alternatives a la presentada. Durant els cinc dies següents al d'acabament del termini d'informació pública i llevat que s'acorde la pròrroga de 20 dies addicionals, en els casos legalment previstos, es podran presentar les propostes juridicoeconòmiques.
  
Així mateix es comunica que aquest anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.
Diari Oficial de la Generalitat Valenciana


Sumari del DOGV 4197, del 25-02-2002 (2002/1785)

Informació pública de l'estudi de detall de les illes de cases M1a i M1b del Sector PP-1 «Cales i Atalaies» de la Vila Joiosa.
------------------------------------------------------------------------------------------------------------------------------

### Dades del document

Número de DOGV
:   4197

Data del DOGV
:   25-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1785


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'estudi de detall de les illes de cases M1a i M1b del Sector PP-1 «Cales i Atalaies» de la Vila Joiosa. [2002/X1785]
  
Per mitjà de la present, es fa públic, que l'alcalde, en data de 15 de febrer de 2002, per mitjà del decret 357 ha dictat la següent resolució que en la seua part dispositiva expressa:
  
?Resolc:
  
1. Sotmetre a informació pública l'estudi de detall de les illes de cases M1a i M1b del Sector PP-1 Cales i Atalaies del PGOU de la Vila Joiosa (Alacant), presentat pel senyor José Mª Comín Rodríguez i senyor Francisco Murcia Puchades en nom i representació de la mercantil Urbana Villajoyosa 2000, SL.
  
2. La informació pública s'anunciarà per mitjà d'edicte publicat en un diari d'informació general editat a la Comunitat Valenciana i ?posteriorment o simultània- en el Diari Oficial de la Generalitat Valenciana, advertint de la possibilitat de formular al·legacions durant el termini de vint dies comptats des de l'última publicació d'aquest edicte. De conformitat amb el que estableix el mencionat art. 46.3 de la Llei reguladora de l'Activitat Urbanística, no és preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels qui consten al Cadastre com a titulars de drets afectats per l'actuació proposada. L'exposició al públic d'aquest expedient, s'efectua exhibint la seua documentació completa i no els són aplicables les regles de tramitació relatives a la competència entre proposicions juridicoeconòmiques. La dita documentació estarà a disposició dels interessats en les oficines de l'Àrea d'Urbanisme, síties al carrer d'Hernán Cortés núm. 2, de la Vila Joiosa, en horari de 9 a 14 hores....-.
  
Contra la present resolució, no hi escau cap recurs administratiu ni jurisdiccional, en constituir un acte de tràmit que no decideix directament ni indirecta el fons de l'assumpte, no determina la impossibilitat de continuar el procediment i no produeix indefensió o perjudici irreparable a drets i interessos legítims.
  
Cosa que fem pública als efectes oportuns.
Diari Oficial de la Generalitat Valenciana


Sumari del DOGV 4297, del 22-07-2002 (2002/7899)

Correcció d'errades del concurs número SE-20-2002, instal·lació de 2 caixers automàtics per al Consorci Hospital General Universitari de València.
--------------------------------------------------------------------------------------------------------------------------------------------------

### Dades del document

Número de DOGV
:   4297

Data del DOGV
:   22-07-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/7899


Data del document
:   15-07-2002

Organisme emissor
:   Consorci Hospital General Universitari de València

Tipus de document
:   Correcció d'errades

Correcció d'errades

 Descriptors 

:   * contracte de subministraments

Correcció d'errades del concurs número SE-20-2002, instal·lació de 2 caixers automàtics per al Consorci Hospital General Universitari de València. [2002/X7899]
  
Resolució de director'gerent del Consorci Hospital General Universitari de Valencia, mitjançant el qual s'anuncia la correcció d'errades de l'anunci publicat en el Diari Oficial de la Generalitat Valenciana número 4.274, de 19 de juny de 2002, pàgina 17227, que fa referència al concurs amb el número d'expedient SE-20-2002, instal·lació de 2 caixers automàtics en el Consorci Hospital General Universitari de València.
  
En produir-se una errada en el plec de clàusules administratives particulars, en l'apartat 2 (objecte del contracte), on diu: ?Lot nº 1 Pavelló B Hall?; hi ha de dir: ?Lot nº 1 Pavelló A Hall?.
  
Pel que fa a l'anunci de publicació (DOGV nº 4274, apartat 8.a) sobre el concurs nº SE-20-02:
  
Data límit de presentació, on diu: ?fins el dia en què es complixen els 15 dies naturals des de la publicació en el DOGV?; hi ha de dir: ?fins el dia 11 de setembre de 2002?.
  
València, 15 de juliol de 2002.- El director'gerent: Sergio Blasco Perepérez.
  
g) ALTRES ASSUMPTES